

**H O T Ă R Â R E**

**privind aprobarea achiziţionării de servicii juridice de consultanţă, de asistenţă şi de reprezentare necesare în litigiile de orice natură dintre Județul Cluj / Consiliul Județean Cluj / Președintele Consiliului Județean Cluj / persoane cărora li s-a delegat exercitarea atribuțiilor Președintelui Consiliului Județean Cluj / funcționari publici și Mureșan Petran Emanuel Simion**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 208 din 14.10.2024 privind aprobarea achiziţionării de servicii juridice de consultanţă, de asistenţă şi de reprezentare, necesare în litigiile de orice natură dintre Județul Cluj / Consiliul Județean Cluj / Președintele Consiliului Județean Cluj / persoane cărora li s-a delegat exercitarea atribuțiilor Președintelui Consiliului Județean Cluj / funcționari publici și Mureșan Petran Emanuel Simion, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 41937/14.10.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41943/14.10.2024 şi de Avizul cu nr. 41937 din 17.10.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile Hotărârii Consiliului Județean Cluj nr. 267/2017privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, cu modificările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a), alin. (5) lit. d) și alin. 6 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. I din Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, aprobată prin Legea nr. 16/2013, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Prin derogare de la prevederile art. 1 alin. (2) din Hotărârea Consiliului Județean Cluj nr. 267/2017 privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, se aprobă achiziţionarea de servicii juridice necesare în litigiile de orice natură dintre Județul Cluj / Consiliul Județean Cluj / Președintele Consiliului Județean Cluj / persoane cărora li s-a delegat exercitarea atribuțiilor Președintelui Consiliului Județean Cluj / funcționari publici și Mureșan Petran Emanuel Simion.

**(2)** Achiziționarea serviciilor juridice de consultanţă, de asistenţă şi/sau de reprezentare precizate la alineatul (1) se va face de către Președintele Consiliului Județean Cluj conform prevederilor legale.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică şi Direcţia Dezvoltare şi Investiţii.

**Art. 3.** Prezenta hotărâre se comunică, în termenul prevăzut de lege, Direcţiei Juridice; Direcţiei Dezvoltare şi Investiţii, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

Nr. 204 din 17 octombrie 2024

*Prezenta hotărâre a fost adoptată cu 32 de voturi “pentru” și 3 ”abțineri”, fiind astfel respectate prevederile legale privind majoritatea de voturi necesară.*